Държавен вестник, бр. 47, 2011 г., стр. 73

БРОЙ  47	
Д Ъ Р Ж А В Е Н  В Е С Т Н И К 	
СТР.  73  
(8) Извън посочените в наредбата по чл. 135, 
ал. 1, т. 12 от Закона за водите индивидуални 
емисионни ограничения се определят и за 
характерните вещества и замърсители в отпа­
дъчните води, които са посочени в наредбите 
по чл. 135, ал. 1, т. 4, 7, 8, 10, 16, 17 и 18 от 
Закона за водите, когато това е необходимо за 
постигане на целите за опазване на околната 
среда за повърхностно водно тяло – приемник 
на заустваните отпадъчни води.
(9) Честотата на пробовземане и видът на 
пробата, посочени в разрешителното за за­
устване, трябва да отговарят на изискванията 
на чл. 18, 19 и 21 от наредбата по чл. 135, ал. 1, 
т. 12 от Закона за водите.
(10) Компетентният орган по чл. 10, ал. 1 
може да определи допълнителни условия към 
честотата на пробовземане и вида на пробата 
в разрешителното за заустване, с които да се 
осигури представителност на резултатите от 
провеждания собствен мониторинг.
(11) Срокът за достигане на индивидуалните 
емисионни ограничения, посочен в разреши­
телното за заустване:
1. не може да бъде по-дълъг от срока, по­
сочен в чл. 5, ал. 3, чл. 11, ал. 1, чл. 12, ал. 4 
и 8 към наредбата по чл. 135, ал. 1, т. 12 от 
Закона за водите;
2. се определя от датата на влизане в сила 
на разрешителното, в случаите, когато разреши­
телните се издават след сроковете, посочени в 
чл. 5, ал. 3, чл. 11, ал. 1, чл. 12, ал. 4 и 8 към 
наредбата по чл. 135, ал. 1, т. 12 от Закона за 
водите;
3. се определя от датата на влизане в сила 
на разрешителното за промишлените дейности 
по приложение № 4, които не са включени в 
наредбата по чл. 135, ал. 1, т. 12 от Закона за 
водите.
(12) Срокът за достигане на индивидуалните 
емисионни ограничения, посочен в разреши­
телното за заустване, се определя от датата на 
влизане в сила на разрешителното за всички 
обекти в процес на експлоатация, които пред­
ставляват агломерации с по-малко от 2000 
еквивалентни жители.
(13) Срокът за изграждане на канализационна 
мрежа за агломерации с над 2000 еквивалентни 
жители, посочен в разрешителното за заустване:
1. не може да бъде по-малко строг от срока, 
посочен в чл. 10, ал. 1 от наредбата по чл. 135, 
ал. 1, т. 12 от Закона за водите;
2. се определя от датата на влизане в сила 
на разрешителното, в случаите, когато разре­
шителните се издават след срока, посочен в 
чл. 10, ал. 1 от наредбата по чл. 135, ал. 1, т. 12 
от Закона за водите.
(14) При заустване на отпадъчни води от 
агломерации с над 100 000 еквивалентни жи­
тели веществата и индивидуалните емисионни 
ограничения в разрешителното за заустване се 
съобразяват и с изискванията към подсектор­
ните замърсители, определени с Регламент 
(ЕО) № 166/2006 на Европейския парламент 
и на Съвета от 18 януари 2006 г. за създаване 
на Европейски регистър за изпускане и пренос 
на замърсители.
Чл. 36. Индивидуалните емисионни ограни­
чения се прилагат за мястото, където пречисте­
ните отпадъчни води напускат пречиствателната 
станция или съоръжение.
Чл. 37. Не се допуска постигането на инди­
видуалните емисионни ограничения чрез раз­
реждане на отпадъчните води преди заустването 
им във водния обект.
Г л а в а  ч е т в ъ р т а
АДМИНИСТРАТИВНОНАКАЗАТЕЛНА И 
ГРАЖДАНСКА ОТГОВОРНОСТ
Чл. 38. (1) При неспазване изискванията 
на наредбата физическите, юридическите лица 
и едноличните търговци се наказват с глоба, 
съответно имуществена санкция, освен ако 
не подлежат на по-тежко наказание, съгласно 
съответните разпоредби на чл. 200, 200а, 200б, 
201 и 202а от Закона за водите.
(2) По смисъла на чл. 200, ал. 1, т. 2 от 
Закона за водите за ползване на водни обекти 
без необходимото за това основание или в 
отклонение от предвидените условия в разре­
шителното се счита:
1. заустването на отпадъчни води без раз­
решително освен в случаите, предвидени в 
Закона за водите;
2. заустването на отпадъчни води в нару­
шение на посочените условия в издаденото 
разрешително за заустване.
(3) По смисъла на чл. 200, ал. 1, т. 6 от За­
кона за водите за нарушаване на емисионните 
норми се счита неспазването на определените 
в разрешителното за заустване индивидуални 
емисионни ограничения.
Чл. 39. Всеки е длъжен да поправи вредите, 
които виновно е причинил на други лица в 
нарушение на разпоредбите на тази наредба 
и на условията в издадените разрешителни за 
заустване на отпадъчни води във водни обекти.
Чл. 40. Лицата по чл. 9, ал. 2 подлежат 
на санкции по реда на чл. 69, ал. 1 от Зако­
на за опазване на околната среда, когато са 
в нарушение на сроковете за изграждане на 
канализационни системи за агломерациите, 
посочени в § 4 на преходните и заключителните 
разпоредби на наредбата по чл. 135, ал. 1, т. 12 
от Закона за водите.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1.„Обекти“, „воден обект“, „водно тяло“, 
„възвратими води“, „повърхностни води“, „ком­
биниран подход“, „приоритетни вещества“, 
„регулиране на емисиите“, „емисионна норма“ 
и „канализационна система“ са дефинирани в 
Закона за водите.